Abu Isʼhoq al-Fazoriy. Abu Is’hoq al-Fazoriy (taxminan 804-yilda vafot etgan) – asli iroqlik islom tarixchisi, huquqshunos. Hayoti. Abu Is’hoq al-Fazoriy dastlab Kufada tahsil olgan. Uning ajdodlari Banu Fazoriy qabilasiga mansub boʻlib, Kufada istiqomat qilganlar. Keyinchalik Bagʻdod va Damashqqa koʻchib oʻtgan. Soʻngra Vizantiya imperiyasi bilan chegaradosh Mopsuestiyada (bugungi Turkiya hududida) joylashib, u yerda asosan oʻzining ustozlaridan biri boʻlgan al-Avzoiy taʼlimotlariga asoslanib, islomning tashqi siyosat va harbiy qonunlari bilan shugʻullangan. Abu Is’hoq Horun ar-Rashidning urush masalalari boʻyicha maslahatchisi sifatida ham ishlagan. Al-Mizziyning aytishicha, Abu Is’hoq 80 dan ortiq ustozlar qoʻl ostida tahsil olgan.